CELEX: E2015C0293
Language: bg
Date: 2015-07-14 00:00:00
Title: Решение на Надзорния орган на ЕАСТ № 293/15/COL от 14 юли 2015 година за одобряване на националната програма, установена от Исландия, за контрол на салмонелата при домашните птици и продуктите от домашни птици [2016/1421]

25.8.2016   
            
            
               BG
            
            
               Официален вестник на Европейския съюз
            
            
               L 230/58
            
         РЕШЕНИЕ НА НАДЗОРНИЯ ОРГАН НА ЕАСТ
   № 293/15/COL
   от 14 юли 2015 година
   за одобряване на националната програма, установена от Исландия, за контрол на салмонелата при домашните птици и продуктите от домашни птици [2016/1421]
   НАДЗОРНИЯТ ОРГАН НА ЕАСТ,
   като взе предвид акта, посочен в глава I, част 7.1, точка 8б от приложение I към Споразумението за ЕИП (Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1)),
   като взе предвид акта, посочен в глава I, част 6.1, точка 17 от приложение I към Споразумението за ЕИП (Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2)),
   като взе предвид акта, посочен в глава I, част 7.2, точка 53 от приложение I към Споразумението за ЕИП (Регламент (ЕС) № 200/2010 на Комисията от 10 март 2010 г. за прилагане на Регламент (ЕО) № 2160/2003 на Европейския парламент и на Съвета по отношение на целта на Съюза за намаляване на разпространението на серотипове на салмонела в стада от възрастни птици за разплод от вида Gallus gallus
       (3)),
   като взе предвид акта, посочен в глава I, част 7.2, точка 55 от приложение I към Споразумението за ЕИП (Регламент (ЕС) № 517/2011 на Комисията от 25 май 2011 г. за прилагане на Регламент (ЕО) № 2160/2003 на Европейския парламент и на Съвета по отношение на целта на Съюза за намаляване на разпространението на някои салмонелни серотипове сред кокошките носачки от вида Gallus gallus и за изменение на Регламент (ЕО) № 2160/2003 и Регламент (ЕС) № 200/2010 на Комисията (4)),
   като взе предвид акта, посочен в глава I, част 7.2, точка 57 от приложение I към Споразумението за ЕИП (Регламент (ЕС) № 200/2012 на Комисията от 8 март 2012 г. относно целта на Съюза за намаляване на Salmonella enteritidis и Salmonella typhimurium в птичите стада бройлери, предвидена в Регламент (ЕО) № 2160/2003 на Европейския парламент и на Съвета (5)),
   като взе предвид акта, посочен в глава I, част 7.2, точка 51 от приложение I към Споразумението за ЕИП (Регламент (ЕС) № 1190/2012 на Комисията от 12 декември 2012 г. относно целта на Съюза за намаляване на Salmonella Enteritidis и Salmonella Typhimurium в стадата от пуйки, предвидена в Регламент (ЕО) № 2160/2003 на Европейския парламент и на Съвета (6)), адаптиран към Споразумението за ЕИП с точка 4, буква г) от протокол 1 към Споразумението за ЕИП и член 1, параграф 2 и член 3 от протокол 1 към Споразумението за надзор и съд,
   като взе предвид Решение № 494/13/COL на Надзорния орган на ЕАСТ („Органа“) от 11 декември 2013 г. за оправомощаване на члена на колегията, отговарящ за ветеринарните и фитосанитарните въпроси, да взема определени решения и мерки (документ № 683826), и по-специално точка 1 от него,
   като има предвид, че:
   целта на Регламент (ЕО) № 2160/2003 е да се гарантира, че са взети подходящи и ефективни мерки за откриване и контрол на салмонела и други агенти, причиняващи зоонози, на всички съответни етапи от производството, обработката и дистрибуцията, особено на нивото на първичното производство, за да се намали тяхното разпространение, както и рискът, който представляват за общественото здраве;
   с Регламент (ЕС) № 200/2010 бе определена цел на ЕИП за намаляване на разпространението на всички серотипове на салмонела от значение за общественото здраве в стада от птици за разплод от вида Gallus gallus на нивото на първичното производство;
   с Регламент (ЕС) № 517/2011 бе определена цел на ЕИП за намаляване на разпространението на някои салмонелни серотипове сред кокошките носачки от вида Gallus gallus;
   с Регламент (ЕС) № 200/2012 бе определена цел на ЕИП за намаляване на Salmonella Enteritidis и Salmonella Typhimurium в птичите стада бройлери;
   с Регламент (ЕС) № 1190/2012 бе определена цел на ЕИП за намаляване на Salmonella Enteritidis и Salmonella Typhimurium в стадата от пуйки;
   за да бъдат постигнати целите на ЕИП, държавите членки следва да установят национални програми за контрол на салмонела в съответните популации и да ги представят на Органа в съответствие с Регламент (ЕО) № 2160/2003;
   Исландия представи националната си програма за контрол на салмонелата при домашните птици и продуктите от домашни птици. Програмата за контрол има за цел намаляването на разпространението на всички серотипове на салмонела под 1 % за всички стада от домашни птици, т.е. в стада от птици за разплод от вида Gallus gallus, кокошките носачки от вида Gallus gallus, птичите стада бройлери и стадата от пуйки;
   Органът смята, че програмата, представена от Исландия, следва да бъде одобрена, тъй като тя отговаря на съответното законодателство на ЕИП във ветеринарната област, и по-специално на Регламент (ЕО) № 2160/2003. В допълнение Органът отбелязва само, че Исландия не е предоставила информацията, необходима, за да се прецени дали програмата за контрол е равностойна на одобрените за Финландия и Швеция програми, както е предвидено в член 8 от Регламент (ЕО) № 853/2004;
   затова с Решение № 209/15/COL Органът отнесе въпроса към Ветеринарния и фитосанитарния комитет на ЕАСТ. Комитетът одобри единодушно предложението за решение за одобряване на националната програма за контрол, установена от Исландия, за контрол на салмонелата при домашните птици и продуктите от домашни птици. Съответно проектът на мерките е в съответствие със становището на Комитета,
   ПРИЕ НАСТОЯЩОТО РЕШЕНИЕ:
   
               1.
            
            
               Националната програма, установена от Исландия, за контрол на салмонелата в стадата от птици за разплод от вида Gallus gallus, сред кокошките носачки от вида Gallus gallus, в птичите стада бройлери и в стадата от пуйки е одобрена.
            
         
               2.
            
            
               Адресат на настоящото решение е Исландия.
            
         
               3.
            
            
               Настоящото решение влиза в сила незабавно.
            
         
               4.
            
            
               Автентичен е текстът на настоящото решение на английски език.
            
         
      Съставено в Брюксел на 14 юли 2015 година.
      
         
            За Надзорния орган на ЕАСТ
         
         Helga JÓNSDÓTTIR
         
            Член на колегията
         
         Markus SCHNEIDER
         
            Изпълняващ длъжността директор
         
      
   
   
      (1)  ОВ L 325, 12.12.2003 г., стр. 1.
   
      (2)  ОВ L 139, 30.4.2004 г., стр. 55.
   
      (3)  ОВ L 61, 11.3.2010 г., стр. 1.
   
      (4)  ОВ L 138, 26.5.2011 г., стр. 45.
   
      (5)  ОВ L 71, 9.3.2012 г., стр. 31.
   
      (6)  ОВ L 340, 13.12.2012 г., стр. 29.